Zerocalcare

Ο Μικέλε Ρεκ (ιταλικά: Michele Rech) (γενν. 12 Δεκεμβρίου 1983), γνωστός ως Τζεροκαλκάρε (Zerocalcare), είναι Ιταλός σκιτσογράφος και δημιουργός κόμικς. Εμπνεύστηκε το ψευδώνυμό του, το οποίο σημαίνει κυριολεκτικά «μηδενικός ασβεστόλιθος», από μια ιταλική τηλεοπτική διαφήμιση για ένα προϊόν αφαλάτωσης, το ZeroCal, όταν αναζητούσε γρήγορα ένα ψευδώνυμο με σκοπό να συμμετάσχει σε μια διαδικτυακή συζήτηση.

Από το 2019, τα βιβλία του έχουν πουλήσει πάνω από ένα εκατομμύριο αντίτυπα. Έργα του έχουν διασκευαστεί και μεταφερθεί στον κινηματογράφο και την μικρή οθόνη, όπως για παράδειγμα η ταινία ζωντανής δράσης του 2018 Η προφητεία του Αρμαντίλλο (αγγλικά: The Armadillo Prophecy· ιταλικά: La profezia dell'armadillo), βασισμένη στο ομώνυμο εικονογραφημένο μυθιστόρημά του, του 2011, καθώς και οι σειρές κινουμένων σχεδίων του Netflix Κατά Μήκος της Διακεκομμένης Γραμμής (αγγλικά: Τear Along the Dotted Line· ιταλικά: Strappare lungo i bordi) του 2021 και το Αυτός ο Κόσμος δεν θα με Κάνει Κακό (αγγλικά: This World Can't Tear Me Down· ιταλικά: Questo Mondo Non Mi Renderà Cattivo) του 2023, τις οποίες σχεδίασε, έγραψε, σκηνοθέτησε και πρωταγωνίστησε, δανείζοντας τη φωνή του στους περισσότερους χαρακτήρες.

Βιογραφία 
Ο Ρεκ γεννήθηκε στην Κορτόνα της Ιταλίας από πατέρα με καταγωγή από τη Ρώμη και Γαλλίδα μητέρα. Μεγάλωσε στη Γαλλία και στη συνέχεια στη Ρώμη, στην περιοχή Ρεμπίμπια του προαστίου Ponte Mammolo, όπου αποφοίτησε από το γαλλικό λύκειο Lycée Chateaubriand.

Πρώτα χρόνια (2003–2012) 
Το 2003, σε ηλικία 20 ετών, ο Ρεκ ξεκίνησε να εργάζεται ως σκιτσογράφος και εικονογράφος για διάφορα περιοδικά και εφημερίδες, όπως οι Liberazione, Carta, La Repubblica και πολλές άλλες. Επίσης, εκείνη την εποχή, έγραψε και σχεδίασε ένα διαδικτυακό κόμικ (webcomic), με τίτλο Safe Inside, για την Zuda Comics, που αποτελεί το διαδικτυακό παράρτημα της DC Comics. Το 2004 δημιούργησε ένα εξασέλιδο κόμικ, με τίτλο Η ιστορία μας στα οδοφράγματα (ιταλικά:  La Nostra Storia alla Sbarra), με θέμα τις εμπειρίες του από τις διαδηλώσεις για τη σύνοδο κορυφής των G8 στη Γένοβα, που είχε πραγματοποιηθεί τρία χρόνια νωρίτερα· τα βίαια επεισόδια, κατά τη διάρκεια της συνόδου και η δολοφονία του Κάρλο Τζουλιάνι αποτέλεσαν την αφορμή για να ξεκινήσει ο 18χρονος, τότε, Ρεκ να σχεδιάζει τα πρώτα του σκίτσα.

Τον Οκτώβριο του 2011, ο Τζεροκαλκάρε δημοσίευσε το πρώτο του εικονογραφημένο μυθιστόρημα (graphic novel), με τίτλο Η προφητεία του Αρμαδίλλο (ιταλικά: La profezia dell'armadillo), το οποίο πούλησε πάνω από 5000 αντίτυπα, πριν ακόμη κυκλοφορήσει από τον εκδοτικό οίκο BAO Publishing, έναν χρόνο αργότερα, το 2012. Τον Νοέμβριο του 2011 δημιούργησε τον ιστότοπο «zerocalcare.it», όπου δημοσίευσε αυτοβιογραφικά κόμικς. Τον Σεπτέμβριο του 2012, το ιστολόγιο κέρδισε το Βραβείο Macchianera για τον «Καλύτερο Σχεδιαστή-Καρτουνίστα» και το Βραβείο Gran Guinigi  «Καλύτερου Διηγήματος» για το Η Προφητεία του Αρμαδίλλο, στην ετήσια έκθεση Lucca Comics & Games, που πραγματοποιείται στη Λούκκα της Ιταλίας.

Καριέρα (2013–σήμερα) 
Τον Οκτώβριο του 2014, ο Ρεκ σχεδίασε μία παραλλαγή του εξωφύλλου για το Guardians of the Galaxy της Marvel, που κυκλοφόρησε κατά τη διάρκεια της έκθεσης Lucca Comics & Games από το ιταλικό παράρτημα της Panini Comics.

Τον Απρίλιο του 2016, κυκλοφόρησε το τέταρτο εικονογραφημένο μυθιστόρημά του (graphic novel) το Kobane Calling: Greetings from Northern Syria, που αφορά τη σύγκρουση μεταξύ των Κούρδων και του Ισλαμικού Κράτους. Υλικό από το κόμικ είχε δημοσιευτεί, παλαιότερα, στην εφημερίδα Internazionale, ενώ το 2018, αποσπάσματά του, μεταφρασμένα στα ελληνικά, δημοσιεύθηκαν στο βραχύβιο περιοδικό κόμικς Μπλε Κομήτης, συστήνοντάς τον Τζεροκαλκάρε στους ελληνόφωνους αναγνώστες. Το Kobane Calling κέρδισε το βραβείο Micheluzzi για το «Καλύτερο Κόμικ» στο Comic Con της Νάπολη το 2017. Τον Οκτώβριο του ίδιου έτους, ξεκίνησε η παραγωγή μίας ταινίας ζωντανής δράσης, βασισμένη στο Η Προφητεία του Αρμαδίλλο (ιταλικά: La profezia dell'armadillo) από την εταιρεία παραγωγής Fandango (θυγατρική της βρετανικής εταιρείας τηλεοπτικών παραγωγών Fremantle) και τη Rai Cinema. Ο Τζεροκαλκάρε συμμετείχε ως επικεφαλής μίας ομάδας τεσσάρων σεναριογράφων.

Στις 14 Ιανουαρίου 2018, το περιοδικό L'Espresso δημοσίευσε ένα μικρό κόμικ του Τζεροκαλκάρε, με τίτλο «Q uesta non è una partita a bocce», που αφορούσε την άνοδο των νεοφασιστικών κινημάτων στην Ιταλία. Την ίδια χρονιά, ύστερα από την κυκλοφορία του Kobane Calling στα αγγλικά, ο Τζεροκαλκάρε παρευρέθηκε ως προσκεκλημένος στο Comic Con του San Diego, ωστόσο, κατάφερε να παραλάβει την αμερικανική βίζα μόλις την τελευταία στιγμή, εξαιτίας των ταξιδιών του στη Συρία, όπου εμπνεύστηκε το βιβλίο. 

Στις 3 Σεπτεμβρίου 2018, η ταινία La profezia dell'armadillo σε σκηνοθεσία του Εμανουέλε Σκαρίντζι, που βασίστηκε στο ομώνυμο κόμικ του Τζεροκαλκάρε, έκανε πρεμιέρα στο 75ο Διεθνές Φεστιβάλ Κινηματογράφου της Βενετίας, ενώ στις 22 του ίδιου μήνα προβλήθηκε και στο 24ο Διεθνές Φεστιβάλ Κινηματογράφου της Αθήνας "Νύχτες Πρεμιέρας". Τον Νοέμβριο του ίδιου έτους, το μουσείο MAXXI (Museo nazionale delle arti del XXI secolo) της Ρώμης φιλοξένησε μια έκθεση με έργα του Τζεροκαλκάρε, με τίτλο Zerocalcare. Scavare fossati, Nutrire coccodrilli, η οποία διήρκεσε μέχρι τον Μάρτιο του 2019. Τον ίδιο μήνα, το Kobane Calling: Greetings from Northern Syria διασκευάστηκε με σκοπό να παρουσιαστεί στο θεατρικό σανίδι. Το έργο έκανε πρεμιέρα στο Teatro del Giglio της Λούκκα, στα πλαίσια της Lucca Comics & Games του 2019  και στη συνέχεια, η παράσταση περιόδευσε για τη θεατρικής σεζόν 2019/2020. Το 2020, ο Τζεροκαλκάρε απέκτησε ευρεία αναγνωσιμότητα, χάρη στη μίνι σειρά κινουμένων σχεδίων, Rebibbia Quarantine, που μεταδόθηκε από τον τηλεοπτικό σταθμό LA7, στα πλαίσια του στο προγράμματος Propaganda Live, κατά τη διάρκεια του lockdown εξαιτίας της πανδημίας COVID-19 στην Ιταλία. Την ίδια χρονιά, σχεδίασε εναλλακτικά εξώφυλλα για τη μίνι σειρά κόμικς της Marvel Absolute Carnage, που κυκλοφόρησαν αποκλειστικά στην Ιταλία. Την ίδια χρονιά, έκανε εξώφυλλα varant για τη μίνι σειρά κόμικς της Marvel's Absolute Carnage, που κυκλοφόρησε μόνο στην Ιταλία. Επιπλέον, έγραψε τον πρόλογο της ιταλικής έκδοσης του κόμικ TRANSito, του Ίαν Μπερμούδες Ραβεντός και εικονογράφηση του Νταβίντ Καντέρο, που διαπραγματεύεται τα βιώματα ενός τρανς ατόμου και κυκλοφόρησε στην Ιταλία τον Μάρτιο του 2020.

Στις 21 Δεκεμβρίου 2020, ο Τζεροκαλκάρε ανακοίνωσε την δημιουργία μιας σειράς κινουμένων σχεδίων για το Netflix, με τίτλο Tear Along the Dotted Line.  Δέκα μήνες αργότερα, στις 8 Οκτωβρίου 2021, το Netflix κυκλοφόρησε το τρέιλερ της σειράς, ανακοινώνοντας την κυκλοφορία της, στις 17 Νοεμβρίου 2021. Η σειρά έκανε πρεμιέρα στην μεγάλη οθόνη, δέκα μέρες μετά την δημοσίευση του τρέιλερ, στις 18 Οκτωβρίου, κατά τη διάρκεια του Φεστιβάλ Κινηματογράφου της Ρώμης. Στις 16 Νοεμβρίου του ίδιου έτους, η Ablaze Publishing ανακοίνωσε ότι θα κυκλοφορήσει, μεταφρασμένα στα αγγλικά, τα τρία πρώτα εικονογραφημένα μυθιστορήματα (graphic novels) του Τζεροκαλκάρε, τα Η Προφητεία του Αρμαδίλλο (αγγλικά: The Armadillo Prophecy) (2011), Tentacles At My Throat (2012) και Forget My Name (2014).  Το Κατά Μήκος της Διακεκομμένης Γραμμής (αγγλικά: Tear Along the Dotted Line· ιταλικά: Strappare lungo i bordi) κυκλοφόρησε μέσω του Netflix στις 17 Νοεμβρίου 2021, αποσπώντας θετικές κριτικές. Στις 9 Ιουνίου 2023, κυκλοφόρησε, πάλι από το Netflix και την ίδια ομάδα δημιουργών, μια δεύτερη σειρά κινουμένων σχεδίων, με τίτλο Αυτός ο Κόσμος δεν θα με Κάνει Κακό (αγγλικά: This World Can't Tear Me Down· ιταλικά: Questo Mondo Non Mi Renderà Cattivo).  

Στις 4 Οκτωβρίου 2022, κυκλοφόρησε στα ιταλικά το εικονογραφημένο μυθιστόρημα (graphic novel) του Τζεροκαλκάρε, με τίτλο No Sleep till Shengal, με θέμα τη δίωξη των Γιαζίντι στο Ιράκ.

Εργογραφία

Κόμικς 
Εικονογραφημένα μυθιστορήματα
 Η προφητεία του Αρμαδίλλο (La profezia dell'armadillo). Edizioni Graficart. 2011.
 Tentacles At My Throat (Un polpo alla gola). Europe Comics. 2018. ISBN 978-16-8497-092-6.
 Dodici. BAO Publishing. 2013.
 Forget My Name (Dimentica il mio nome). Ablaze Publishing. 2022. ISBN 978-19-5091-272-8.
 Kobane Calling: Greeting from Northern Syria (Kobane Calling). Lion Forge Comics. 2017. ISBN 978-19-4130-249-1.
 Macerie prime. BAO Publishing. 2017.
 Macerie prime. Sei mesi dopo. BAO Publishing. 2017.
 Prossima fermata. Una storia per Renato. Elementi Kairos. 2018. 
 Educazione subatomica. CNR Edizioni.2018.
 Scheletri. BAO Publishing. 2020.
 A Babbo morto. Una storia di Natale. BAO Publishing. 2020.
 No Sleep till Shengal. BAO Publishing. 2022.
Μικρά κόμικς
 Se Zerocalcare avesse scelto un panda anziché un armadillo?. στο A Panda piace fare i fumetti degli altri. Panini Comics. 2015. ISBN 978-88-9120-954-2.
 Kobane Calling: Greeting form Northern Syria (Kobane Calling). Internazionale. 2 Οκτωβρίου 2015. ISSN 1122-2832. 
 La città del decoro (Città dei Puffi). La Repubblica. 10 Μαΐου 2015.
 Ferro e piume. Internazionale. 2 Οκτωβρίου 2015.
 Groviglio. La Repubblica. 2016. 24 Δεκεμβρίου 2016.
 Così passi dalla parte del torto. στο La rabbia. Einaudi Stile Libero Extra. 2016. ISBN 978-88-0623-093-7. 
 Questa non è una partita a bocce. L'Espresso. 14 Ιανουαρίου 2018.
 C'è un quartiere che resiste. Internazionale. 29 Μαρτίου 2019.
 Macelli. Internazionale. 19 Ιουλίου 2019.
 Lontano dagli occhi, lontano dal cuore. Internazionale Extra. Δεκέμβριος 2020.
 Romanzo sanitario. L'Espresso. 28 Μαρτίου 2021.
 La dittatura imaginaria. Internazionale. 14 Μαΐου 2021.
 Etichette. Internazionale. 16 Ιουλίου 2021.
 Strati. L'Essenziale. 19 Φεβρουαρίου 2022.
 La voragine. L'Essenziale. 5 Δεκεμβρίου 2022.
Συλλογές
 Ogni maledetto lunedì su due. BAO Publishing. 2013.
 Συλλoγή ταινιών από τον ιστότοπο «zerocalcare.it» της περιόδου 2011 - 2013, καθώς και ένα νέο κόμικ 50 σελίδων. 
 L'elenco telefonico degli accolli. BAO Publishing. 2015.
 Δεύτερη συλλογή ταινιών από τον ιστότοπο «zerocalcare.it» της περιόδου 2014 - 2015, καθώς και ένα νέο κόμικ 45 σελίδων.
 La scuola di pizze in faccia del profesor Calcare. BAO Publishing. 2019.
 Συλλογή μικρών κόμικς που δημοσιεύτηκαν το διάστημα 10 Μαΐου 2015 - 22 Φεβρουαρίου 2019, καθώς και ένα νέο κόμικ χωρισμένο σε τρία μέρη.
 Niente di nuovo sul fronte di Rebibbia. BAO Publishing. 2021.
 Συλλογή μικρών κόμικς από την περίοδο 2019 - 2021, καθώς και ένα νέο κόμικ χωρισμένο σε πέντε μέρη.

Δοκίμια και κριτικές

Πρόλογοι

Εικαστική επιμέλεια εξωφύλλων 

 Μπέντις, Μπράιαν Μάικλ· ΜακΝίβεν, Στιβ· Dell, John (Οκτώβριος 2014). Guardians of the Galaxy #0. Χρωματισμός: Justin Ponsor. Panini Comics. (εναλλακτικό εξώφυλλο).
 Λούνα Γκουαλάνο. Go Home - A Casa Loro. Οκτώβριος 2018.
 Μαξ Πετζάλι. In questa città. Warner Music Italy. Νοέμβριος 2019.
 Cates, Donny (Ιανουάριος 2020). Absolute Carnage. Σχεδιασμός: Ryan Stegman. Μόντενα. Panini Comics. (εναλλακτικό εξώφυλλο).
 Thomas, Jeffrey Miley· Venturini, Federico, επιμ. (Φεβρουάριος 2020). La vostra libertà e la mia. Abdullah Öcalan e la questione curda nella Turchia di Erdogan. Μιλάνο. Edizioni Punto Rosso. ISBN 978-88-8351-238-4.
 Μαξ Πετζάλι. Sembro matto. Warner Music Italy. Μάρτιος 2020.
 Young, Skottie (Οκτώβριος     2020). Middlewest . Πρώτος Τόμος. Σχεδιασμός: Χόρχε Κορόνα. Μιλάνο. BAO Publishing. Σεπτέμβριος 2020. ISBN 978-88-3273-456-0. (εναλλακτικό εξώφυλλο).
 Bevilacqua, Giacomo (Οκτώβριος 2022). Metamorphosis. Μιλάνο. BAO Publishing. ISBN 978-88-3273-754-7. (εναλλακτικό εξώφυλλο).
 Beritan, Rojbin· Cruciati, Chiara (Νοεμβριος 2022). La montagna sola. Gli ezidi e l'autonomia democratica di Sengal. Ρώμη. Edizioni Alegre. ISBN 978-88-3206-783-5.
 Floris, Francesco· Pallavicini, Carlo (Μάρτιος 2023). La muraglia umana. Le lotte dei facchini nella logistica. Ρώμη. Momo Edizioni. ISBN 979-12-8029-836-2.
 Rossi, Ilaria (Μάιος 2020). Prospettiva Quadraro. Qual è la libertà?. Arezzo. Setteponti. ISBN 979-12-8100-514-3.

Έργα μεταφρασμένα στα ελληνικά 

 Kobane Calling (σε 4 επεισόδια). Μπλε Κομήτης. Εκδόσεις Polaris. Δεκέμβριος 2018 - Ιούνιος 2019. τευχ.6-7-8-9.  
 Στον μακαρίτη Αϊ-Βασίλη: Μια χριστουγεννιάτικη ιστορία (πρωτότυπος τίτλος: A Babbo morto). μτφρ. Γιάννης Μιχαηλίδης. . Δεκέμβριος 2021. ISBN 9786185596057.

Φιλμογραφία

Βραβεία και υποψηφιότητες 
Βραβεία

 2009: Zuda Comics Competition Ιανουαρίου 2009 για τοSafe Inside.
 2012:
 Macchianera Italian Awards για τον «Καλύτερο Σχεδιαστής-Καρτουνίστα».
 Βραβείο XL για το Η Προφητεία του Αρμαδίλλο.
 Βραβείο Micheluzzi για το «Καλύτερο Διαδικτυακό Comic (webcomic)» για το zerocalcare.it. 
 2013:
 Βραβείο XL και Βραβείο Micheluzzi για το «Καλύτερο Κόμικ» με το Tentacles at My Throat.
 Δημοσιογραφικό Βραβείο «Archivio Disarmo - Colombe d'Oro per la Pace».
 Βραβείο Gran Guinigi της έκθεσης Lucca Comics & Games για το «Καλύτερο Διήγημα» για το Η Προφητεία του Αρμαδίλλο.
 2014: 
 Βραβείο «Satira politica di Forte dei Marmi» για το καλύτερο «Σατιρικό Σκίτσο».
 «Βιβλίο της Χρονιάς» από το Radio 3 Rai για το Forget My Name.
 2017: Βραβείο Micheluzzi «Καλύτερου Διηγήματος» για το Kobane Calling: Greetings From Northern Syria, που δημοσιεύτηκε στην εφημερίδα Internazionale τεύχ.1085 στο Comic Con της Νάπολη. 
 2018: Δημόσιο Βραβείο Mondadori κατά τη διάρκεια των βραβείων Micheluzzi για το Forget My Name .
 2021: Βραβείο Fabrique για την «Καλύτερη Τηλεοπτική Σειρά» με το Κατά Μήκος της Διακεκομμένης Γραμμής. 
 2023:
 Βραβείο Terzani για το No Sleep Till Shengal 
 Βραβείο των Τεχνών Feltrinelli. 

Υποψηφιότητες

 Φιναλίστ των Βραβείων Strega στην κατηγορία «Νέοι Δημιουργοί» για το Forget My Name.
 Φιναλίστ στα Βραβεία Βιβλιοθηκών του Κεμπέκ για το Forget My Name.

Παραπομπές 

Ιταλοί δημιουργοί κόμικς